Nýjustu tölur úr miðasölu helgarinnar í Bandaríkjunum segja að George Clooney hafi verið sigurvegari helgarinnar með leigumorðingjamynd sína The American , en sú mynd þénaði 13 milljónir Bandaríkjadala frá föstudegi til sunnudags , en áður hafði hún þénað 3 milljónir þar sem hún var frumsýnd á miðvikudag í síðustu viku . Tölurnar fyrir myndina eru ögn betri en spáð hafði verið , en svipaðar og floppið Leatherheads með sama leikara árið 2008 , en hún slefaði í 31,3 milljónir dala í miðasölunni á meðan hún var í sýningu . Í myndinni leikur Clooney harðsoðinn byssumann sem er fastur í ítölskum smábæ . Leikstjóri er hinn þekkti rokk ljósmyndari Anton Corbijn . Myndin er framleidd af Focus Featuers , dótturfyrritæki NBC Universal sem einbeitir sér að smærri myndum og listrænni . Önnur ný mynd , mynd Roberts Rodriguez Machete , náði ekki toppsætinu eins og margir höfðu spáð , og lenti í þriðja sæti með 11,3 milljónir dala í aðgangseyri . Þriðja nýja myndin sem frumsýnd var var mynd Drew Barrymore , rómantíska gamanmyndin Going the Distance sem lenti í 5. sæti með skitnar 6,9 milljónir dala í aðgangseyri . Myndin er því enn eitt rómantíska-gamanmynda-floppið hjá Barrymore , en Lucky You , Music and Lyrics og Fever Pitch ullu allar vonbrigðum í miðasölunni . Toppmynd síðustu viku , Takers , fór niður í 2. sætið , með 11,5 milljónir dala þénustu , og er komin upp í 37,9 milljónir dala alls í kassann . Topp myndir sumarsins Nú þegar bíósumarið er búið er rétt að kíkja á hvaða myndir náðu bestum árangri í Bandaríkjunum . Tekjuhæsta myndin er Toy Story með 408 milljónir dala í aðgangseyri , Iron Man 2 náði inn 312 milljónum dala og The Twilight Saga : Eclipse fékk 298 milljónir dala í aðgangseyri . Flopp sumarsins eru helst : Cats & Dogs : The Revenge of Kitty Galore með 42 milljónir dala , Scott Pilgrim vs . The World með 29 milljónir dala , The Switch með 21 milljón dala , Jonah Hex með 10,5 milljónir dala og nú Going the Distance .